b"\n_START_ARTICLE_\nIlles ABC\n_START_PARAGRAPH_\nLes illes ABC s\xc3\xb3n un terme que hom empra per designar alhora les illes caribenyes d'Aruba, Bonaire i Cura\xc3\xa7ao. En el context neerland\xc3\xa8s hom les coneix tamb\xc3\xa9 com a illes de Sotavent (Benedenwindse Eilanden), per\xc3\xb2 en angl\xc3\xa8s es consideren illes de Sobrevent (Windward Islands)._NEWLINE_Totes tres constitu\xc3\xafen, juntament amb Sint Maarten, Sint Eustatius i Saba (m\xc3\xa9s al nord, i conegudes en el context neerland\xc3\xa8s com a illes SSS), les Antilles Neerlandeses. Des del 1986, Aruba disposa d'un estatus diferenciat com a pa\xc3\xads constituent del Regne dels Pa\xc3\xafsos Baixos. El 2010 amb la dissoluci\xc3\xb3 de les Antilles Neerlandeses, Cura\xc3\xa7ao tamb\xc3\xa9 va adquirir aquest estatus mentre que Bonaire va esdevenir un municipi especial dels Pa\xc3\xafsos Baixos, formant amb Sint Eustatius i Saba el Carib neerland\xc3\xa8s._NEWLINE_Estan situades al nord de l'estat de Falc\xc3\xb3n (Vene\xc3\xa7uela) i ordenades d'est a oest: Bonaire, Cura\xc3\xa7ao i Aruba (ja just sobre la pen\xc3\xadnsula de Paraguan\xc3\xa1)._NEWLINE_La llengua que m\xc3\xa9s s'hi parla \xc3\xa9s el papiamento, si b\xc3\xa9 el neerland\xc3\xa8s hi t\xc3\xa9 un estatus oficial i l'angl\xc3\xa8s i l'espanyol tamb\xc3\xa9 hi s\xc3\xb3n emprats."